Melodi Grand Prix 1982

**Melodi Grand Prix 1982** var den 22.&nbsp;utgåva av Melodi Grand Prix, Noregs nasjonale uttaking til Eurovision Song Contest. Ti bidrag tevla i finalen 20.&nbsp;mars 1982, og vinnaren blei «Adieu» framført av Jahn Teigen og Anita Skorgan. Songen er komponert av Jahn Teigen, medan Herodes Falsk skreiv teksten. Duoen Teigen og Skorgan representerte Noreg i den internasjonale finalen i Harrogate, der «Adieu» enda på 12.&nbsp;plass med 40 poeng.

## Sendinga
Etter fiaskoen året før, brukte NRK ein ny metode for å finne dei ti finalebidraga. Ein melodi, «Adieu», blei spesialinvitert av NRK, medan ein jury plukka ut fire songar blant 480 innsendte til NRKs opne tevling. 

I tillegg hadde NRK henta inn ti bidrag frå medlemmar av Forum for ord og toner. Songane blei framførte to og to over fem veker hausten 1981 i TV-programmet *Kom inn!,* leia av Harald Tusberg. Vinnaren av kvar duell gjekk til finalen 20.&nbsp;mars.

Finalen gjekk av stabelen i Studio&nbsp;2 på Marienlyst, og Ivar Dyrhaug debuterte som programleiar i Melodi Grand Prix. Dei ti finalelåtane blei akkompagnerte av Kringkastingsorkestret under leiing av Egil Monn-Iversen.

Fleire kjende komponistar og artistar deltok, mellom anna Inger Lise Rypdal, Alex, Trond Granlund, Dollie og Kari Bremnes. Marius Müller blei slått ut i kvalifiseringa. Dette året dukka også Rolf Løvland for første gong opp i Melodi Grand Prix, då som komponisten bak bidraget «Kom heim».

Vinnaren blei kåra av elleve distriktsjuryar, og «Adieu» vann ein overlegen siger.

## Resultat

## Avstemming
NRK brukte dette året ei juryordning etter same mønster som i den internasjonale finalen. Elleve jurygrupper sat på ulike stader i landet og gav røystene sine. Kvar jury hadde elleve medlemmar med ulik alder, kjønn og yrkesbakgrunn. Kvar jury gav 1–8, 10 og 12 poeng til dei ti finalistane.

Dette var regionane: 1. Trøndelag (Trondheim), 2. Hordaland (Bergen), 3. Nordland (Bodø), 4. Rogaland (Stavanger), 5. Troms (Tromsø), 6. Sørlandet (Kristiansand), 7. Finnmark (Vadsø), 8. Hedmark (Elverum), 9. Møre og Romsdal (Ålesund), 10. Telemark (Ålesund), 11. Østlandssendingen (Oslo).

## Hendingar
NRK satsa dette året sterkare enn nokon gong på å produsere ein vinnarmelodi. Allereie i 1978 blei NRK kontakta av den britiske professoren René Hérail som tilbaud seg å lage ein «euro-slager» basert på logaritmar og datautrekningar. Dette resulterte i «Adieu» som blei sungen av Jahn Teigen og den dåverande kjærasten hans, Anita Skorgan. «Adieu» vann den norske finalen klart, fekk ein moderat suksess og låg på VG-lista i fem veker. Også pressa var positiv og kalla vinnaren passande nok for ein «velkalkulert slager». Men trass all optimismen, det norske bidraget blei berre nummer 12 av 18 i den internasjonale finalen.

Før den norske finalen hamna Eigil Berg i ei bilulykke saman med bandet sitt, New Jordal Swingers. Han trekte seg frå tevlinga, og songen blei gitt vidare til Frank Aleksandersen, som også hadde vore Berg sin motstandar i kvalifiseringa.

## Kvalifiseringa
Hausten 1981 blei ti melodiar frå Forum for ord og tone presentert over fem veker i programserien *Kom inn!*. TV-sjåarane avgjorde duellen ved å røyste på favorittlåten sin per postkort. Dei fem semifinalane blei haldne 12. &nbsp;september, 3.&nbsp;oktober, 24.&nbsp;oktober, 14.&nbsp;november og 5.&nbsp;desember. Resultatet av den siste duellen blei offentleggjort i det sjette programmet 26.&nbsp;desember.   

## Fotnotar